
చండీగఢ్, శ్రీనగర్, జనవరి 28 : సరిహద్దుల్లో ‘మంచు’ దాడి కొనసాగుతూనే ఉంది. నియంత్రణ రేఖని ఆనుకొని ఉన్న ప్రాంతాలపై హిమపాతం తన ప్రతాపం చూపుతోంది. నాలుగేళ్ల క్రితం 140 మందిని బలిగొన్న విషాదాన్ని గుర్తుకు తెస్తూ..గత నాలుగు రోజుల్లో 20 మందిని పొట్టనబెట్టుకొంది. వీరిలో 15 మంది సరిహద్దులను కాస్తున్న జవాన్లే కావడం పరిస్థితి తీవ్రతకి అద్దం పడుతోంది. హిమాచల్ప్రదేశ్, జమ్మూకశ్మీర్ పరిధిలోని సరిహద్దు సమీప ప్రాంతాల్లో శనివారం ‘మధ్యస్థ హెచ్చరికలు’ జారీ అయ్యాయి. ఈ క్రమంలో కుప్వారాలోని మఛిల్ సెక్టార్లో పెట్రోలింగ్ జరుపుతున్న ఐదుగురు సైనికులు శనివారం ఉదయం మంచులో కప్పడిపోవడం తీవ్ర కలకలం రేపింది. రెస్క్యూ బలగాలు వెంటనే రంగంలోకి దిగినా.. సాయంత్రానికిగానీ వారిని సురక్షితంగా బయటకు తీసుకురాలేకపోయాయి. తొలుత ముగ్గురిని, ఆ తరువాత అతి కష్టం మీద మిగతావారినీ కాపాడి ఆస్పత్రికి తరలించాయి. వీరు 56 రాషీ్ట్రయ రైఫిల్స్లో విధులు నిర్వహిస్తున్నారు. ఆర్మీ పోస్టుకు దారితీసే మార్గమంతా మంచుతో కప్పడిపోవడంతో, హిమచరియల కింద ఐదుగురు సైనికులు చిక్కుబడిపోయారని ఆర్మీవర్గాలు తెలిపాయి.   గత బుధవారం నుంచి భారీగా మంచు కురుస్తున్నా.. శుక్రవారం, శనివారాల్లో అతి ప్రమాదకర స్థాయిలో హిమపాతం కొనసాగిందని చెబుతున్నాయి. చాలా ప్రాంతాల్లో విద్యుత, సమాచార వ్యవస్థలు స్తంభించిపోగా.. పదుల సంఖ్యలో గ్రామాలు అంధకారంలో మగ్గుతున్నాయి. ఈ నేపథ్యంలో అతి ముప్పు అంచుల్లోని ప్రాంతాల నుంచి ప్రజలను ఖాళీ చేయిస్తున్నారు. చండీగఢ్ కేంద్రంగా పనిచేస్తున్న హిమపాతాల అధ్యయన సంస్థ ఎస్.ఎ.ఎ్స.ఈ.. మధ్యస్థ హెచ్చరికలను జారీచేసింది. కుప్వారా, బండీపొరా, అనంతనాగ్, బారాముల్లా, గండర్బల్, కుల్గామ్, బుద్గామ్, పూంచ్, రజౌరీ, రాంబన్, దోడా, కిష్వార్, కార్గిల్ ప్రాంతాలు అధిక ముప్పుని ఎదుర్కొంటున్నట్టు హెచ్చరించింది.

chandigad, srinagar, janavari 28 : sarihaddullo ‘manchu’ daadi konasagutune undi. niyantrana rekhani aanukoni unna praantaalapai himapatam tana prataapam chuuputoondi. nalugella kritam 140 mandini baligonna vishaadaanni gurtuku testuu..gatha naalugu rojullo 20 mandini pottanabettukondi. veerilo 15 mandi sarihaddulanu kaastunna jawanle kaavadam paristhiti teevrataki addam padutondi. himachalpradesh, jammookashmir paridhilooni sarihaddu sameepa praantaallo sanivaaram ‘madhyastha heccharikalu’ jaarii ayyai. ee kramamlo kupwaraloni machil sectarlo petroling jaruputunna aiduguru sainikulu sanivaaram udayam manchulo kappadipovadam teevra kalakalam repindi. rescue balagaalu ventane rangamloki digina.. saayantraanikigaanii vaarini surakshitamgaa bayataku teesukuraalekapoyaayi. toluta muggurini, aa taruvaata athi kashtam meeda migataavaarinii kapadi aaspatriki taralinchaayi. veeru 56 rasheetraya raifilslo vidhulu nirvahistunnaaru. armi postuku daariteese margamanta manchutho kappadipovadamto, himachariyala kinda aiduguru sainikulu chikkubadipoyarani aarmeevargaalu telipai.   gatha budhavaaram nunchi bhariga manchu kurustunna.. sukravaaram, sanivaaraallo athi pramaadakara sthaayilo himapatam konasaagindani chebutunnaayi. chala praantaallo vidyuta, samachara vyavasthalu stambhinchipogaa.. padula sankhyalo graamaalu andhakaaramlo maggutunnayi. ee nepathyamlo athi muppu anchulloni praantaala nunchi prajalanu khaalii cheyistunnaru. chandigad kendramgaa panichestunna himapatala adhyayana samstha es.e.es.ee.. madhyastha heccharikalanu jaareechesindi. kupwara, bandipora, anantanag, baramulla, ganderbal, kulgam, budgam, poonch, rajoury, ramban, doda, kishwar, cargil praantaalu adhika muppuni edurkontunnattu heccharinchindi.